
ΤΕΥΧΟΣ ΤΕΤΑΡΤΟ _ Αρ. Φύλλου 33 

21 Ιανουάριου 1994 


ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Τροποποίηση του από 24.5.1985 π.δ/τος «Τροποποί¬ 
ηση των όρων και περιορισμών δόμησης των γηπέ¬ 
δων των κειμένων εκτός των ρυμοτομικών σχεδίων 
των πόλεων και εκτός των ορίων των νομίμως υφι¬ 
σταμένων προ του έτους 1923 οικισμών» (Δ’ 270). 1 

Έγκριση πραγματοποίησης μεταφοράς συντελεστή 
δόμησης σε ακίνητο που βρίσκεται εντός του ρυμο¬ 
τομικού σχεδίου του Δήμου Ηγουμενίτσας (Ν. Θε¬ 
σπρωτίας). 2 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 1 ) 

Τροποποίηση του από 24.5.1985 π.δ/τος «Τροποποίηση 
των όρων και περιορισμών δόμησης των γηπέδων των 
κειμένων εκτός των ρυμοτομικών σχεδίων των πόλεων 
και εκτός των ορίων των νομίμως υφισταμένων προ του 
έτους 1923 οικισμών» (Δ' 270). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 9, 10 (παρ. 2) 14, 17 και 
85Α'του Ν.Δ/τοςτης 17.7.1923 «Περί σχεδίων κ.λπ.»(Α' 
228) όπως μεταγενέστερα τροποποιήθηκαν και συμπλη¬ 
ρώθηκαν. 

2. Τις διατάξεις του άρθρου 29Α’ του Ν. 1558/1985 
όπως αυτό προστέθηκε με το άρθρο 27 του Ν. 2081 /1992 
(Α' 154). 

3. Τις διατάξεις του άρθρου 23 παρ. 1 (εδ. ιδ) του Ν. 1558/ 
1985 «Κυβέρνησης και Κυβερνητικά Όργανα» (Α' 137). 

4. Το γεγονός ότι από τις κανονιστικές διατάξεις αυτού 
του δ/τος δεν προκαλείται δαπάνη σε βάρος του κρατικού 
προϋπολογισμού και του οικείου Ο.Τ.Α. 

5. Τις 331/1993 και 362/1993 γνωμοδοτήσεις του Συμ¬ 
βουλίου της Επικράτειας με πρόταση του Υπουργού Περιβάλ¬ 
λοντος Χωροταξίας και Δημοσίων Εργων, αποφασίζουμε: 

Αρθρο 1 

Το από 24.5.1985 π.δ/γμα (Δ' 270) τροποποιείται και 


συμπληρώνεται, όπως στις επόμενες παραγράφους. 

1. Το δεύτερο εδάφιο της περίπρτωσης β της παραγρά¬ 
φου 2 του άρθρου 2 αντικαθίσταται ως εξής: 

«Το μέγιστο ύψος του θερμοκηπίου δεν μπορεί να 
υπερβαίνει τα 5,50 μέτρα. 

2. α) Μετά το άρθρο 8 όπως αυτό προστέθηκε με το άρ¬ 
θρο 2 του από 6.8.1986 π.δ/τος (Δ' 660), προστίθεται άρ¬ 
θρο 9 ως εξής, τα δε άρθρα 9 και 10 αριθμούνται ως άρθρα 
10 και 11 αντίστοιχα: 

«Αρθρο 9 

Εμπορικές αποθήκες 

1. Για την κατασκευή των εμπορικών αποθηκών απαι¬ 
τείται έγκριση του Εμποροβιομηχανικού Επιμελητηρίου. 

2. Οι όροι και περιορισμοί δόμησης των γηπέδων για την 
ανέγερση εμπορικών αποθηκών καθορίζονται ως εξής: 

α) Μέγιστο ποσοστό κάλυψης του γηπέδου: είκοσι τοις 
εκατό (20%) της επιφάνειας του. 

β) Μέγιστος αριθμός ορόφων: 2 με μέγιστο ύψος 7,50 
μ. μετρούμενο από το γύρω φυσικό ή διαμορφωμένο κατά 
την παράγρ. 10 του άρθρου 1 του παρόντος π.δ/τος έδα¬ 
φος. Το ανωτέρω ύψος μπορεί να φθάσει έως 11 μ. όταν 
αυτό επιβάλλεται γαι λόγους λειτουργικούς μετά από 
γνώμη του αρμόδιου φορέα. 

γ) Ο συντελεστής δόμησης του γηπέδου ορίζεται σε: 0,2. 

δ) Επιτρέπεται η κατασκευή περισσοτέρων του ενός 
κτιρίου στο γήπεδο. 

ε) Σε περίπτωση ανέγερσης εμπορικών αποθηκών κα- 
τακορϋφου τύπου (511.08) συναρμολογουμένων (βιδω¬ 
τών) το μέγιστο προσοστό κάλυψης ορίζεται σε σαράντα 
τοις εκατό (40%) της επιφάνειας του γηπέδου και ο συ¬ 
ντελεστής δόμησης σε 0,4.». 

3. Προγενέστερες διατάξεις που αφορούν εμπορικές 
αποθήκες και που αντίκεινται στις ως άνω διατάξεις κα- 
ταργούνται. 

Αρθρο 2 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Περιβάλλοντος Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 11 Ιανουάριου 1994 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 
ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΚΩΣΤΑΣ ΛΑΛΙΩΤΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


( 2 ) 

Έγκριση πραγματοποίησης μεταφοράς συντελεστή δόμη¬ 
σης σε ακίνητο που βρίσκεται εντός του ρυμοτομικού 

σχεδίου του Δήμου Ηγουμενίτσας (Ν. Θεσπρωτίας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί 
καθορισμού ανωτάτου ορίου συντελεστού δομήσεως 
κ.λπ.» (Α' 58). 

2. Τις διατάξεις του π. δ/τος 470/1979 «Περί μετασχη¬ 
ματισμού των συντελεστών δομήσεων εις εμβαδά κατά 
την εφαρμογή του Ν. 880/1979» (Α' 138) όπως τροποποι¬ 
ήθηκε με το από 19.6.1987 Π.Δ/γμα (Δ' 592). 

3. Τις διατάξεις του Π.Δ/τος 510/1979 «Περί ρθυμί- 
σεως θεμάτων μεταφοράς συντελεστού δομήσεως κατά 
τον Ν. 880/1979» (Α' 154), όπως τροποποιήθηκε με το 
υπ’ αριθμόν 367/1987 Π.Δ/γμα (Α' 163). 

4. Τις διατάξεις της παρ. 1 (εδ. ιδ) του άρθρου 23 του Ν. 
1558/1985 «Κυβέρνηση και Κυβερνητικά Όργανα» (Α' 
137). 

5. Τις 25006/1993 και 26905/1993 αιτήσεις της Μυρ¬ 
σίνης Τουλιάτου. 

6. Τις 25005/1993 και 28677/1993 αιτήσεις των Χρή¬ 
στου και Μαρίας Ζέρβα. 

7. Την 188/1993 γνωμοδότηση του Κεντρικού Συμβου¬ 
λίου Χωροταξίας Οικισμού και Περιβάλλοντος. 

8. Την 35842/8.10.1993 απόφαση του Υφυπουργού 
Περιβάλλοντος Χωροταξίας και Δημοσίων Έργων για προ¬ 
έγκριση της σχετικής τεχνικής μελέτης με πρόταση του 
Υπουργού Περιβάλλοντος Χωροταξίας και Δημοσίων Έρ¬ 
γων, αποφασίζουμε: 

Αρθρο 1 

1. Εγκρίνεται η πραγματοποίηση της μεταφοράς του 
συντελεστή δόμησης που εγκρίθηκε με το από 4.7.1992 
π.δ/γμα (Δ' 794) από το βαρυνόμενο ακίνητο που βρίσκε¬ 
ται εντός του ρυμοτομικού σχεδίου του Δήμου Μυτιλήνης 
(Ν. Λέσβου) επί των οδών Π. Βοστάνη αρ. 20 και Ιακωβί- 
δου, για το οποίο έχει εκδοθεί ο 5648/1993 σχετικός τί¬ 
τλος δικαιώματος μεταφοράς συντελεστή δόμησης στο 
όνομα της Μυρσίνης Τουλιάτου, σε άλλο ακίνητο (ωφε¬ 
λούμενο) που βρίσκεται εντός του ρυμοτομικού σχεδίου 
του Δήμου Ηγουμενίτσας (Ν. Θεσπρωτίας) επί των οδών 
Π. Αθηναγόρα και Σουλίου, (Οικοδομικό Τετράγωνο 28), 
φερόμενο ως ιδιοκτησία των Χρήστου Ζέρβα και Μαρίας 
Ζέρβα, όπως το ωφελούμενο ακίνητο φαίνεται με στοιχεία 
Α, Β, Γ, Δ, Ε, Α, στο σχετικό πρωτότυπο διάγραμμα σε κλί¬ 
μακα 1:500 που θεωρήθηκε από τον Προϊστάμενο της 
Διεύθυνσης Τοπογραφικών Εφαρμογών με την 111589/ 
1993 πράξη του και που αντίτυπό του σε φωτοσμίκρυνση 


δημοσιεύεται με το παρόν διάταγμα. 

2. Τα ειδικότερα στοιχεία πραγματοποίησης της μετα¬ 
φοράς συντελεστή δόμησης είναι τα εξής: 

Συνολική δομήσιμη επιφάνεια η οποία δύναται να δομη¬ 
θεί στο ωφελούμενο ακίνητο επιπλέον της επιτρεπομένης 
βάσει των ισχυόντων στην περιοχή όρων δόμησης 117,26 
τ.μ. που αντιστοιχεί σε 19,86 τ.μ. του βαρυνομένου ακινή¬ 
του. 

3. Τα ειδικότερα στοιχεία του ωφελουμένου ακινήτου 
μετά την μεταφορά είναι τα εξής: 

α) Εμβαδόν οικοπέδου: 284,00 τ.μ. 

β) Ποσοστό κάλυψης: 58% 

γ) Συντελεστής δόμησης: 2,39 

δ) Μέγιστο επιτρεπόμενο ύψος του ανεγερθησομένου 
κτιρίου: δέκα εννέα μέτρα και σαράντα εκατοστά του μέ¬ 
τρου (19,40 μ.). 

ε) Το κτίριο πρέπει να ανεγερθεί εντός του ωφελουμέ¬ 
νου ακινήτου σύμφωνα με το διάγραμμα κάλυψης σε κλί¬ 
μακα 1:100 που θεωρήθηκε από τον Προϊστάμενο της 
Διεύθυνσης Τοπογραφικών Εφαρμογών με την 111589/ 
1993 πράξη του και που αντίτυπό του σε φωτοσμίκρυνση 
δημοσιεύεται με το παρόν διάταγμα. 

4. Πριν τη χορήγηση της οικοδομικής άδειας πρέπει να 
προσκομισθεί στην αρμόδια πολεοδομική υπηρεσία από 
τους ενδιαφερομένους πιστοποιητικό από το οικείο Υπο¬ 
θηκοφυλακείο για την σημείωση στη μερίδα του δικαιού¬ 
χου, του παρόντος διατάγματος καθώς και βεβαίωση από 
την αρμόδια υπηρεσία του Υπουργείου Περιβάλλοντος 
Χωροταξίας και Δημοσίων Έργων ότι ακυρώθηκε ο 5648/ 
1993 ονομαστικός τίτλος δικαιώματος μεταφοράς συντε¬ 
λεστή δόμησης. 

Αρθρο 2 

Ακυρώνεται ο 5648/1993 ονομαστικός τίτλος δικαιώ¬ 
ματος μεταφοράς συντελεστή δόμησης. 

Αρθρο 3 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Περιβάλλοντος Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 31 Δεκεμβρίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΟΡΟΤΑΞΙΑΣ ΚΑΙ ΔΗΜ. ΕΡΓΟΝ 

ΚΩΣΤΑΣ ΛΑΛΙΩΤΗΣ 

